φύλλο 10 
Δεκέμβρης 201*4- 
διανέμεται δωρεάν 


Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



ΠΛΗΜΜΥΡΕΣ ΣΤΗΝ ΟΛΟ ΣΚΡΑ 

Πότε θα ξεχειλίσει το ποτάμι της οργής; 


Την ώρα που γράφονται 
αυτές οι γραμμές (Πέμπτη 
11/12) το μετεωρολογικό 
δελτίο προβλέπει μια ακόμα 
καταιγίδα, έτοιμη να χτυπή¬ 
σει τις ήδη πληγείσες περι¬ 
οχές από την προηγούμενη 
μπόρα της 24/10, όταν για 
πολλοστή φορά οι γειτονιές 
και οι δρόμοι της Δυτικής 
Αττικής και του Πειραιά βρέ¬ 
θηκαν στη δίνη της υδάτινης 
πολιορκίας. 

Οι εικόνες είναι γνώριμες 
εδώ και πολλά χρόνια. Δρόμοι 
να μετατρέπονται μέσα σε λίγα 
λεπτά σε χείμαρρους, αυτοκί¬ 
νητα, αυλές σπιτιών, καταστή¬ 
ματα και υπόγεια διαμερίσμα¬ 
τα να πλημμυρίζουν από τον 
ορμητικό όγκο των νερών που 
δεν βρίσκουν δίοδο διαφυγής. 
Οι ιθύνοντες θα μιλήσουν πάλι 
για την άναρχη δόμηση, τα 
μπαζωμένα ρέματα, τα βου¬ 
λωμένα φρεάτια και θα χτυπή¬ 
σουν στοργικά τον ώμο των 
πλημμυροπαθών, καταλογίζο¬ 


ντας πολιτικές ευθύνες όχι φυ¬ 
σικά στους ίδιους αλλά... στα 
ακραία φυσικά φαινόμενα και 
την ανείπωτη θεομηνία κι έπει¬ 
τα θα αποσυρθούν δίνοντας εκ 
νέου ανέξοδες υποσχέσεις για 
αντιπλημμυρικά έργα και ουτω 
καθεξής. 

Το πρωί της ίδιας μέρας 
επισκεφθήκαμε τη γειτονιά της 
Αγίας Μαρίνας, στο βόρειο 
τμήμα της Νέας Φιλαδέλφειας, 
που βρίσκεται διαχρονικά ανά¬ 
μεσα στις πληγείσες περιοχές 
και συναντήσαμε τους κατοί¬ 
κους που ήδη είχαν ξεκινήσει 
να προετοιμάζουν ενέργειες 
οχυρωματικής προφύλαξης 
από την επερχόμενη μπόρα. 
Γνωρίζουν άλλωστε πολύ καλά 
και οι ίδιοι πως δεν έχουν άλλη 
επιλογή παρά μόνο να βασι¬ 
στούν στους εαυτούς τους και 
στις δικές τους δυνάμεις. Μιλή¬ 
σαμε μαζί τους και διαπιστώ¬ 
σαμε ιδίοις όμμασι ότι από την 
προηγούμενη καταστροφική 
επέλαση της βροχής (από το 


ΤΟ ΛΕΚΑ ΤΟ ΚΑΛΟ 


2009 ακόμα) τίποτα δεν έχει 
αλλάξει και το μόνο που έχουν 
να περιμένουν από το κράτος 
είναι η εκπόνηση μιας ακόμα 
μελέτης από την πλευρά του 
Δήμου που θα κατατεθεί στην 
Περιφέρεια για έγκριση και 
χρηματοδότηση. Το πρόβλη¬ 
μα φυσικά δεν είναι η έλλειψη 
μελέτης, καθώς από το 2010 η 
μελέτη του Αναπτυξιακού Συν¬ 
δέσμου Δυτικής Αττικής έχει 
εντοπίσει το σημείο παρέμβα¬ 
σης, αλλά η έλλειψη πολιτικής 
βούλησης για την κατασκευή 
έργων που να καλύπτουν τις 
κοινωνικές ανάγκες. ΓΓ αυτό 
και η νέα υποτακτική στα κα¬ 
πιταλιστικά συμφέροντα διοί¬ 
κηση της Περιφέρειας δεν... 
πρόλαβε να συντάξει νέο προ¬ 
ϋπολογισμό, αλλά αποδέχτηκε 
αυτόν της προηγούμενης δι¬ 
οίκησης Σγουρού, στον οποίο 
οι δαπάνες για την κάλυψη 
κοινωνικών αναγκών παραμέ¬ 
νουν μηδαμινές, την ώρα που 
οι επιχορηγήσεις των εκατομ¬ 


μυρίων πέφτουν πραγματικά 
σαν βροχή για τις μπίζνες των 
κυρίων Μελισσανίδη και Αλα- 
φούζου και φτάνουν τα 27 εκα¬ 
τομμύρια ευρώ. Οι συνειρμοί 
είναι αναπόφευκτοι, όχι μόνο 
για εμάς, αλλά και για τους 
ίδιους τους κατοίκους: «Δεν 
μπορώ να βλέπω να δίνονται 
20 εκατομμύρια για το γήπεδο 
της ΑΕΚ και εμείς εδώ να πνιγό¬ 
μαστε» ακούστηκε να λέει ένας 
από τους κατοίκους της περιο¬ 
χής στη συνάντηση που είχαν 
με το δήμαρχο, δύο μέρες μετά 
τις καταστροφικές πλημμύρες. 

Είναι όμως σίγουρο πως αν 
συνεχίζουμε να στεκόμαστε ως 
θεατές στο ίδιο έργο και δεν 
μετατραπεί η απόγνωση και η 
οργή σε ποτάμι διεκδίκησης και 
μαχητικής αντίστασης, οι φω¬ 
τογραφίες του 2009, του 2014 
θα είναι ίδιες και τα επόμενα 
χρόνια. Από την πλευρά μας 
θα παρακολουθούμε το θέμα 
και θα επανέλθουμε. 

Χ.Π. 



Ποιοι φοβούνται τη Στρούγκα; 


Η επίθεση αυτή δε μας εκπλήσσει. Έρ¬ 
χεται, μάλιστα, σε μία στιγμή που μόνο ως 
τυχαία δεν μπορεί να εκληφθεί. Από την 
άνοιξη του 2014, η Στρούγκα, αναλαμβά¬ 
νοντας αρχικά πρωτοβουλίες με τη δρά¬ 
ση της και στη συνέχεια συμμετέχοντας 
στο Συντονιστικό Κατοίκων Ν.Φ. - Ν.Χ. 
και γύρω περιοχών, δίνει έναν απ’ τους 
σημαντικότερους αγώνες που έχει δώσει 
στα σχεδόν έξι χρόνια λειτουργίας της, 
ενάντια στα επιχειρηματικά συμφέροντα 
και στον κατακερματισμό του Αλσους από 
τον μεγαλοεπιχειρηματία Μελισσανίδη. 
Στοχοποιήθηκε, χτυπήθηκε και τώρα ξα- 
ναχτυπιέται. 

Με την επίθεση αυτή, επιβεβαιώνεται 
η πεποίθηση ότι η δημοτική αρχή του Βα¬ 
σιλόπουλου, έρχεται απλά να διαδεχτεί τις 
προηγούμενες, χωρίς να διαφοροποιείται 
στην πράξη σε τίποτα, όσο κι αν θέλει να 
πείσει για το αντίθετο. Αν τη δει κανείς 
και μέσα στο πλαίσιο των επιθέσεων που 
δέχονται η Βίλα Ζωγράφου και το «Πατι- 
νάζ» στο Αιγάλεω, από τις τοπικές δημο¬ 
τικές παρατάξεις που στηρίχθηκαν από το 
ΣΥΡΙΖΑ, δε θα δυσκολευτεί να καταλάβει 
ότι πρόκειται για τη συνολικότερη πολιτι¬ 
κή των παρατάξεων της «ριζοσπαστικής 
αριστερός», απέναντι στις καταλήψεις και 
τους ελεύθερους χώρους. Με το που μύρι¬ 
σαν λίγο εξουσία, σπεύδουν να τσακίσουν 
οτιδήποτε μπορεί να τους δυσκολέψει ή να 
σταθεί απέναντι τους, ακριβώς όπως έκα¬ 
ναν οι προκάτοχοί τους. 

Η Στρούγκα, όμως, είναι ένας χώρος 
ελευθερίας. Ένας χώρος έκφρασης, μέσα 


στην καρδιά της πόλης, ανοιχτός για όλους. 
Ένας χώρος πολιτικών και κοινωνικών δρά¬ 
σεων, που προτάσσει την αντίσταση, την 
αυτοοργάνωση και την αλληλεγγύη. 

Από το Μάρτη του 2009, νέοι άνθρωποι 
της περιοχής, ενεργοί στα κινήματα, με βλέ¬ 
ψεις σε ένα καλύτερο αύριο, με εκατοντά¬ 
δες ώρες εργασιών, μετέτρεψαν το χώρο 
της παλιάς ταβέρνας, από ερείπιο, σε έναν 
χώρο ζεστό, φιλόξενο και πάνω απ’ όλα 
ζωντανό. Από τότε και σε καθημερινή βάση, 
γίνονται ανοιχτές συνελεύσεις, πολιτικές 
εκδηλώσεις και συζητήσεις, συναυλίες και 
γλέντια οικονομικής ενίσχυσης, θεατρικές 
παραστάσεις, προβολές ταινιών, παιδικά 
εργαστήρια με δεκάδες γονείς και παιδιά. 

Ένας χώρος σαν τη Στρούγκα, ριζο¬ 
σπαστικός, ελεύθερος και δημόσιος, αφή¬ 
νει το στίγμα του σε όλη τη γειτονιά. Δίνει 
διαφορετική πνοή σε ολόκληρη την πόλη, 
παραμένοντας ο μόνος ζωντανός κοινω¬ 
νικός και πολιτικός χώρος. Σίγουρα, ένας 
τέτοιος χώρος, δε χωράει μέσα στην πό- 
λη-εμπόρευμα που ήδη έχουν αρχίσει να 
φτιάχνουν. 

Μία τέτοια κίνηση λοιπόν, μέσα στο 
πλαίσιο που περιγράψαμε παραπάνω, 
μόνο ως επιθετική μπορεί να γίνει αντιλη¬ 
πτή και μόνο ως τέτοια θα αντιμετωπιστεί. 
Δε θα τους αφήσουμε να γκρεμίσουν τη 
Στρούγκα. Θα σταθούμε απέναντι τους, 
σε οποιαδήποτε προσπάθεια κατεδάφισης 
του χώρου. 

ΗΜΑΣΤΑΝ, ΕΙΜΑΣΤΕ ΚΑΙ ΘΑ ΠΑΡΑ- 
ΜΕΙΝΟΥΜΕ ΕΔΩ. 


Πρώτα η καλή είδηση. Μετά από 31 μέρες απεργίας πείνας, ο Νί¬ 
κος Ρωμανός κέρδισε το αυτονόητο (ναι, και τα αυτονόητα μόνο 
με αγώνα διεκδικούνται...): να σπουδάσει, παίρνοντας τις άδειες 
που προβλέπονται για κρατούμενους που εισάγονται στα ΤΕΙ 
και ΑΕΙ. Μια νίκη σε έναν αγώνα που δείχνει τον δρόμο της νί¬ 
κης (θυμίζοντας και την απεργία πείνας των Σύριων προσφύγων 
που δεν τους στήριξε ένα τέτοιο δυνατό κίνημα), ο οποίος απαι¬ 
τεί αποφασιστικότητα και συνέπεια λόγου και πράξης, σαν αυτή 
που έδειξε ο αναρχικός αγωνιστής κατά του συστήματος Νίκος 
Ρωμανός. Και με ένα κίνημα αλληλεγγύης που η καρδιά του ήταν 
ένας εξίσου αποφασιστικός και συνεπής αναρχικός/αντιεξουσι- 
αστικός χώρος. Με μια θύελλα καταλήψεων, συγκρουσιακών 
διαδηλώσεων, δυναμικών επιθέσεων, εκατοντάδων πανό και κει¬ 
μένων, βουλή και κυβέρνηση αναγκάστηκαν να ψηφίσουν ομό¬ 
φωνα (δΐε!) τη σχετική τροπολογία που δίνει στον Νίκο (και σε 
κάθε επόμενο κρατούμενο) μια ανάσα ελευθερίας. Μέρος στον 
αγώνα πήρε και η γειτονιά μας: πρώτα από όλα με την κατάληψη 
του δημαρχείου αλλά και με τις σχετικές παρεμβάσεις της Στρού¬ 
γκας (πανό, μοίρασμα κειμένου). 

Μακάρι να είχαμε μόνο τέτοια χαμπέρια, δυστυχώς όμως ασχο¬ 
λούμαστε αναγκαστικά και πάλι μ’ ένα σωρό δυσάρεστα. Τα 
-και λόγω των κλιματικών αλλαγών- όλο και πιο έντονα καιρι¬ 
κά φαινόμενα πλημμύρισαν την μισή Ελλάδα και την Αγ. Μαρί¬ 
να στην περιοχή μας. Δεν είναι η πρώτη φορά, και όπως και τις 
προηγούμενες, δήμος και περιφέρεια μόνο θερμά λόγια και όχι 
έργα έχουν γι’ αυτούς που έχασαν και τα λίγα που είχαν. Το σχε¬ 
τικό ρεπορτάζ μας δημοσιεύεται στο πρωτοσέλιδο. Εδώ βρίσκε¬ 
ται και η απάντηση μας στα σχέδια του δήμου να καταστρέψει 
έναν από τους ελάχιστους ελεύθερους χώρους στη περιοχή, την 
αγαπημένη μας Στρούγκα, η οποία όχι μόνο εκδίδει την εφημερί¬ 
δα που κρατάτε στα χέρια σας, αλλά προσπαθεί να παρέμβει σε 
πολλά ζητήματα, πάντα από τη σκοπιά των καταπιεσμένων. Αυτό 
μάλλον ενοχλεί όχι μόνο τους κάθε είδους δεξιούς, αλλά και μια 
αριστερή δημοτική αρχή που την θέλει πιο ενσωματωμένη και 
στα μέτρα της. 

Το θέμα των ελεύθερων χώρων με μια πιο γενική ματιά το προ¬ 
σεγγίζουμε σε άλλο ρεπορτάζ στην τέταρτη σελίδα. Κι εδώ τα 
νέα δεν είναι τόσο καλά, όπως και με το θέμα της εργασιακής 
ελευθερίας και του «εθελοντισμού», που θα το βρείτε εκτάκτως 
στη σελίδα 2 αυτού του Χαμπεριού, που κατά τα άλλα, για να 
κλείσουμε με κάτι ευχάριστο, με αυτή την έκδοση γιορτάζει το 
δέκατο φύλλο του. Νομίζουμε ότι πλέον το γνωρίζετε, ελπίζουμε 
ότι στην πλειοψηφία σας το αγαπάτε και περιμένουμε να παρέμ- 
βετε στέλνοντας μας τα δικά σας χαμπέρια και σχόλια πάνω σε 
αυτά που συμβαίνουν στην γειτονιά μας... 


Στις 10 Νοέμβρη δημοσιεύθηκε το σχέ¬ 
διο τεχνικού προγράμματος και προ¬ 
ϋπολογισμού του Δήμου Φιλαδέλφει- 
ας-Χαλκηδόνας για το οικονομικό έτος 
2015, το οποίο ψηφίστηκε στο δημοτικό 
συμβούλιο της 3ης Δεκεμβρίου. Είναι η 
πρώτη φορά που μπαίνει στον προϋπο¬ 
λογισμό του Δήμου κατ’ αυτό τον τρό¬ 
πο, η κατεδάφιση της Στρούγκας. 

Λίγες μέρες μετά τη δημοσίευση του τε¬ 
χνικού προγράμματος και του προϋπολο¬ 
γισμού, κληθήκαμε να συμμετάσχουμε σε 
συζήτηση με τη δημοτική αρχή, «για να μας 
ενημερώσουν για τις προθέσεις τους σχετι¬ 
κά με το χώρο». Φυσικά στη συνάντηση δεν 
πήγαμε, γιατί η Στρούγκα, πάντοτε, απένα¬ 
ντι στις κλειστές συναντήσεις σε γραφεία 
δημάρχων, είχε να αντιτάξει τη δημόσια 
συζήτηση και την απεύθυνση στην τοπική 
κοινωνία της Νέας Φιλαδέλφειας. 

Σίγουρα θα σπεύσουν να βρουν δικαιο¬ 
λογίες. Η ύπαρξη όμως, αυτή καθαυτή της 
κατεδάφισης, δείχνει την πολιτική βούληση 
του Δήμου. Η νέα δημοτική αρχή, που με¬ 
τρά μόλις τρεις μήνες ζωής, δείχνει ότι θέλει 
να τελειώνει στα γρήγορα με τη Στρούγκα, 
γκρεμίζοντάς τη, για να μπορέσει μετά 
απερίσπαστη, να συνεχίσει το «έργο» της. 
Ήδη, μάλιστα, η οικονομική επιτροπή του 
δήμου προχώρησε στις 8 Δεκέμβρη στην 
απευθείας ανάθεση (!) επιμέρους εργολαβι¬ 
ών που απαιτούνται για την υλοποίηση της 
πολιτικής απόφασης της δημοτικής αρχής, 
με πρόσχημα «να μη χαθούν τα ευρωπαϊκά 
κονδύλια». 


σελ.2 

σελ.4 

Και οι 

άνεργοι 

δουλεύουν... 

Ο κύκλος 

της βίας 

συνεχίζεται 


Το "Χαμπέρι" κυκλοφορεί σε χίλια αντίτυπα και διανέμεται δωρεάν 
κι από χέρι σε χέρι. Αναζητήστε το στο αγαπημένο σας καφενείο και 
σε άλλα καταστήματα σε όλη την πόλη, κι αν δεν το βρείτε επικοινω¬ 
νήστε μαζί μας. Η εφημερίδα συντάσσεται από ομάδα εργασίας της 
συνέλευσης του αυτοδιαχειριζόμενου κοινωνικού χώρου "Στρούγκα". 
Τα ενυπόγραφα άρθρα εκφράζουν την άποψη των συντακτών τους. 
Θα μας βρείτε στην κατάληψη της Στρούγκας, Δεκελείας 116, Νέα 
Φιλαδέλφεια, κάθε Τρίτη μετά τις 8.30 μμ που πραγματοποιούνται οι 
συνελεύσεις μας και κάθε Πέμπτη και Παρασκευή μετά τις 8.30 μμ που 
λειτουργεί καφενείο. Για τις πολιτικές, κοινωνικές και πολιτιστικές δρα¬ 
στηριότητες της Στρούγκας μπορείτε να ενημερώνεστε από τις αφί- 
σες στους τοίχους της πόλης και στην ηλεκτρονική διεύθυνση Ηΐϊρ:// 
5ΐΓου§3.θ5ρινΒ1ο§§.ηθΙ. Ε-ηηειΐΙ επικοινωνίας: Η»ΒΘΠ(α)θδρι*ν.ηθΙ 

Το Χαμπέρι 


Και οι άνεργοι δουλεύουν··· 


Ανεργία: 28%. Ανεργία στους νέους 
κάτω των 25 ετών: πάνω από 60%. Εγ¬ 
γεγραμμένοι άνεργοι: 1.400.000. Νέοι 
άνεργοι: πάνω από 450.000. 

Τα παραπάνω στοιχεία της ανεργίας, 
σε απόλυτο συσχετισμό με τις σημερινές 
συνθήκες εργασίας, μετά από 4 χρόνια 
μνημονιακής πολιτικής και λιτότητας, 
συνθέτουν το μωσαϊκό του σύγχρονου 
εργασιακού μεσαίωνα που το μεγαλύτε¬ 
ρο κομμάτι της κοινωνίας βιώνει ως μια 
ζοφερή πραγματικότητα. Προσπαθώντας 
να γίνουμε «ευέλικτοι», ώστε να καταφέ¬ 
ρουμε να έχουμε ένα ψίχουλο απ’ την πίτα 
της επιβίωσης, συναινούμε σιωπηλά στην 
αμφισβήτηση και στην κατάργηση των 
εργασιακών κεκτημένων αιώνων, όπως το 
8ωρο και οι συλλογικές συμβάσεις. 

Η προτεινόμενη κυβερνητική λύση, 
σύμφωνη με τις ευρωπαϊκές επιταγές, στα 
συνεχώς αυξανόμενα ποσοστά ανεργίας 
(70% τα τελευταία 6 χρόνια), είναι η απα¬ 
σχόληση ενός μικρού αριθμού ανέργων 
στην επισφαλή εργασία: τα γνωστά σε 
όλους προγράμματα νοικΗθτ και «κοι¬ 
νωφελούς χαρακτήρα» που βγαίνουν σε 
όλα τα μέτρα και για όλα τα γούστα. Από 
τον ιδιωτικό στο δημόσιο τομέα και από 
τους νέους έως τους μακροχρόνια άνερ¬ 
γους, δημιουργούνται φτηνά, αναλώσιμα 
εργατικά χέρια γύρω από τα οποία κινητο¬ 
ποιείται ολόκληρη η αγορά εργασίας. 

Μια μικρή γεύση από τα εν λόγω 
προγράμματα 

Πιο συγκεκριμένα, μέσω των πολυθρύ¬ 
λητων αυτών προγραμμάτων οι εργοδό¬ 
τες απαλλάσσονται εξ ολοκλήρου από 
τις εργοδοτικές εισφορές, αλλά και τις 
προβλεπόμενες άδειες των εργαζομένων. 
Οι τελευταίοι, ανάλογα με το πλαίσιο 
του προγράμματος, άλλοτε παραμένουν 
ανασφάλιστοι χωρίς ένσημα και άλλοτε 
ασφαλισμένοι για μικρό χρονικό διάστη¬ 
μα (5 μήνες), έχοντας χάσει το καθεστώς 
μακροχρόνιας ανεργίας και των «προ¬ 
νομίων» που αυτό συνεπάγεται. Ακόμη η 
αμοιβή στα προγράμματα κοινωφελούς 
απασχόλησης ανέρχεται σε ημερομίσθιο 
κάτω των 20 ευρώ, ενώ στις υπόλοιπες 
περιπτώσεις οι καθυστερήσεις των πλη¬ 
ρωμών μετά το πέρας των προγραμμά¬ 
των είναι τέτοιες που συνθέτουν την εικό¬ 
να της απλήρωτης εργασίας. Με αυτό τον 
τρόπο διαιωνίζονται οι ελαστικές εργα¬ 
σιακές σχέσεις και εγκαινιάζεται μια υβρι- 
δική κατάσταση ανεργίας-απασχόλησης 
χωρίς προοπτική πλήρους και σταθερής 
εργασίας, παρά τις φρούδες ελπίδες που 


καλλιεργούνται. Φυσικά και οι ωφελούμε¬ 
νοι των προγραμμάτων αυτών δεν είναι 
οι ίδιοι οι άνεργοι και οι απασχολούμε¬ 
νοι, αλλά οι εργοδότες και οι σύγχρονοι 
δουλέμποροι-διαμεσολαβητές, Κέντρα 
Επαγγελματικής Κατάρτισης, που είτε 
απαλλάσσονται από τις οικονομικές τους 
υποχρεώσεις, είτε βγάζουν αρκετά κέρδη 
από την καλοστημένη αυτή κομπίνα. 

Εθελοντισμός: το καταφύγιο της 
κρατικής ανεπάρκειας 

Μια άλλη μορφή απλήρωτης εργασί¬ 
ας, περιζήτητης και περιβόητης, είναι ο 
εθελοντισμός. Στις μέρες μας ο εθελοντι¬ 
σμός καθιερώνεται ως ο θεσμός εκείνος 
που αναπληρώνει τα κενά που δημιουργεί 
η αδυναμία του κράτους ή αλλιώς ως μια 
ελάφρυνσή του από τις στοιχειώδεις υπο¬ 
χρεώσεις του απέναντι στην κοινωνία. 

Που όμως μπαίνει το όριο προσφοράς 
του ελεύθερου μας χρόνου με αυτό της 
ζήτησης και που ξεκινάει η εκμετάλλευση 
της άμισθης εργασίας; 

Κι εκεί που θα περίμενε κανείς πως η 
εθελοντική εργασία είναι μία μορφή ακτι¬ 
βισμού που εξαρτάται από τη διαχείριση 
του ελεύθερου χρόνου πλέον συμβαίνει 
κάτι διαφορετικό καθώς μπαίνει ως «προ- 
απαιτούμενο» της εργασιακής εμπειρίας. 
Εν ολίγοις υποχρεούσαι να δουλέψεις 
εθελοντικά προκειμένου να αποκτήσεις 
είτε εμπειρία είτε ξεχωριστά προσόντα 
είτε μόρια. 

Τι σχέση έχουν όλα αυτά στην μικρή 
μας πόλη; 

Οι δήμοι και αυτοί με τη σειρά τους 
δεν είναι άμοιροι ευθυνών για την προώ¬ 
θηση των παραπάνω πρακτικών. Ακόμα 
και αν φραστικά με δηλώσεις και συνε¬ 
ντεύξεις τύπου ένα κομμάτι αυτών μαζί και 
η νέα δημοτική αρχή της πόλης μας (βλ. 
συνέντευξη τύπου δέκα δημάρχων, Και- 
σαριανή,18 Νοεμβρίου 2014) εναντιώνο¬ 
νται στις παραπάνω λογικές, στην πράξη 
όμως τις εφαρμόζουν. 

Χαρακτηριστικά παραδείγματα παρα¬ 
κολουθούμε να εξελίσσονται το τελευταίο 
διάστημα στην περιοχή μας. Κατ’ αρχάς η 
πρόταση από πλευράς δημάρχου για στε- 
λέχωση των δημοτικών παιδικών σταθ¬ 
μών με εθελοντές-πρόθυμους, άνεργους 
προφανώς παιδαγωγούς, επισφραγίζει 
την τάση αυτή. Αντίστοιχες πρωτοβουλίες 
είναι η έναρξη Κοινωνικού Φροντιστηρίου 
πλαισιωμένου με εθελοντές αδιόριστους 
εκπαιδευτικούς, καθώς και μια σειρά πα¬ 


ρόμοιες κινήσεις κοινωνικής προσφοράς 
με ειδικούς, εθελοντές πάλι, όπως τα μα¬ 
θήματα Ελληνικών στο Πνευματικό μας 
Κέντρο. 

Και σα να μην έφτανε ο «εθελοντι¬ 
σμός» ανακοινώθηκαν στις αρχές του 
προηγούμενου μήνα και οι προσλήψεις 
στον Δήμο μας μέσω του προγράμματος 
κοινωφελούς χαρακτήρα για το 2014- 
2015. Θ’ ανοίξουν λοιπόν με το νέο έτος 
106 θέσεις πεντάμηνης εργασίας σε υπη¬ 
ρεσίες του δήμου που θα λειτουργήσουν 
ως ένα πρόχειρο βραχύβιο μπάλωμα για 
την στελέχωση αυτών. Επισφαλώς ερ¬ 
γαζόμενοι με μειωμένα προνόμια θα λει¬ 
τουργήσουν αποσυμπιεστικά και ύστερα 
σειρά έχουν οι επόμενοι... 

Παράλληλα, το σωματείο εργαζομέ¬ 
νων του δήμου Φιλαδέλφειας-Χαλκηδό- 
νας έχει πάρει ξεκάθαρη θέση εναντίον 
των παραπάνω προγραμμάτων που 
έρχονται να καλύψουν με αυτό τον τρό¬ 
πο τις χιλιάδες απολύσεις εργαζομένων 
στους δήμους, οι οποίες έχουν δρομολο¬ 
γηθεί. Θέτοντας προ των ευθυνών τους 
τη δημοτική αρχή της πόλης μας αλλά και 
τις υπόλοιπες δημοτικές αρχές που εναρ¬ 
μονίζονται με την ΚΕΔΕ (Κεντρική Ένωση 
Δήμων Ελλάδας) ανοίγοντας το δρόμο 
για τις ελαστικές-επισφαλείς σχέσεις ερ¬ 
γασίας, ζητά την άμεση ματαίωση των 
προγραμμάτων. 

Και λίγο πριν κλείσει το φύλλο αυτό, 
νέα χαμπέρια μάς ήρθαν από το χώρο του 
ΟΑΕΔ και όχι απαραίτητα καλά για όλους 
με μια πιο προσεκτική ματιά. «Νέα 12μηνα 
προγράμματα για 7.000 πτυχιούχους 
ανέργους» έσπευσαν να ενημερώσουν 
τον κόσμο τα τοπικά, και όχι μόνο, μέσα 
ενημέρωσης. Βέβαια στη βιασύνη τους 
για άμεση ενημέρωση, και όχι για να χρυ¬ 
σώσουν το χάπι -θέλω να πιστεύω-, πα- 
ρέλειψαν να συμπεριλάβουν το ποσό της 
αμοιβής των τόσο «ωφελούμενων» που 
ανέρχεται στα 3.120 ευρώ για 1.040 ώρες 
κατάρτισης και απασχόλησης σε ιδιωτικές 
επιχειρήσεις μέσα σε διάστημα ενός έτους. 
Τα συμπεράσματα δικά σας... 

Από τα όρια λοιπόν της μικρής μας 
πόλης μέχρι το Βέλγιο των αδερφών 
Νταρντέν και από την καθημερινή πραγ¬ 
ματικότητα μέχρι τα σενάρια κινηματο¬ 
γραφικών παραγωγών, όπως αυτό που 
αναλύεται παρακάτω, το ζήτημα της ερ¬ 
γασιακής εκμετάλλευσης και αλλοτρίωσης 
είναι μόνιμα παρόν και επίκαιρο. Εμείς τι 
κάνουμε γι’ αυτό; 

ε. & μγδ 


«Ασφυξία για μια ανάσα ελευθερίας» 


Ο φυλακισμένος αναρχικός ληστής 
τράπεζας Νίκος Ρωμανός, αφού έκα¬ 
νε χρήση του δικαιώματος που του 
παρέχει η αστική δικαιοσύνη να συμ¬ 
μετέχει στις πανελλήνιες εξετάσεις, 
κατάφερε να επιτύχει εισαγωγή σε 
σχολή ανώτατης εκπαίδευσης. 

Η ξεκάθαρα πολιτική στάση του όμως 
απέναντι στους κρατικούς θεσμούς, όπως 
η άρνησή του να λάβει συγχαρητήρια και 
χρηματικό έπαθλο από τον Πρόεδρο της 
Δημοκρατίας, αλλά και οι δηλώσεις του 
για υποστήριξη του αναρχικού κινήματος, 
οδήγησαν το κράτος σε τακτικισμούς. Κά¬ 
νοντας χρήση του φρεσκοψηφισθέντος 
νομοσχεδίου για τις φυλακές τύπου Γ, 
αλλά και με ένα νομικίστικο τρικ, ο Νίκος 
Ρωμανός βρέθηκε υπόδικος και κατηγο¬ 
ρούμενος για τρομοκρατία, μια κατηγο¬ 
ρία από την οποία είχε ήδη απαλλαγεί (βλ. 
εισήγηση εισαγγελέα Πεπονή). Η ελληνική 
αστική δημοκρατία τού απαγόρεψε με 
αυτό το πρόσχημα, το δικαίωμα σε εκπαι¬ 
δευτικές άδειες ώστε να μπορεί να παρα¬ 
κολουθήσει τη σχολή του. Επί της ουσίας, 
το κράτος επέλεγε να αφανίσει από το 
πρόσωπο της γης έναν κοινωνικό αγωνι¬ 
στή. 


Ο Ν. Ρωμανός διεκδίκησε το δικαίω¬ 
μά του στις άδειες, παρομοιάζοντάς τες 
με μια ανάσα ελευθερίας. Ο μόνος τρό¬ 
πος πίεσης προς το κράτος, το τελευταίο 
του όπλο, ήταν το ίδιο του το κορμί. Από 
τις 10/11 μέχρι τις 10/12 βάζοντας οδό¬ 
φραγμα το σώμα του, έκανε μια σκληρή 
απεργία πείνας η οποία την τελευταία 
μέρα κλιμακώθηκε και σε απεργία δίψας. 
Πίσω από αυτό το οδόφραγμα στάθηκε 
δυναμικά αλληλέγγυος κόσμος από όλο 
το φάσμα του αγώνα. Το μεγαλειώδες κί¬ 
νημα αλληλεγγύης για το Νίκο, προχώρη¬ 
σε σε καταλήψεις σε σχολές, εργατικά κέ¬ 
ντρα, δημαρχεία, αλλά και σε διαδηλώσεις 
δεκάδων χιλιάδων ατόμων. Το κράτος 
απάντησε αρχικά με αχαλίνωτη καταστο¬ 
λή, προχωρώντας μάλιστα σε 25 συλλή¬ 
ψεις. Μάταια όμως. Στο πρόσωπο του 
Νίκου, είδαμε όλοι μας τον αγώνα ενάντια 
σε ένα κράτος που καταχράται την εξου¬ 
σία του, προκειμένου να εξυπηρετήσει 
τους πολιτικούς του σκοπούς, την προ¬ 
στασία των νταβατζήδων του κεφαλαίου, 
από τις επιθετικές εκφράσεις τής όλο και 
πιο εξαθλιωμένης κοινωνίας. 


Στην πόλη μας, αναρχικοί και αναρχι¬ 
κές κυρίως από τα βόρεια προάστια της 
Αθήνας, προχώρησαν σε κατάληψη του 
Δημαρχείου. Το κατειλημμένο Δημαρχείο 
μετατράπηκε σε κέντρο αγώνα και αντι- 
πληροφόρησης, όπου με ανοιχτές πλέον 
συνελεύσεις και διαδικασίες πραγματο¬ 
ποιήθηκαν ποικίλες δράσεις αλληλεγγύης 
για το Νίκο Ρωμανό. Σημαντικότερη ίσως, 
η μαχητική πορεία 200 ατόμων που διέ¬ 
σχισε τη Δεκελείας διαρρηγνύοντας την 
κανονικότητα και την απάθεια. 

Στις 10/12 και ύστερα από 31 μέρες 
αγώνα, ο Νίκος κέρδισε. Κάτω από την 
πολιτική πίεση της απεργίας πείνας και με 
τον κόσμο της αλληλεγγύης να δυναμώνει 
μέρα με τη μέρα, το κράτος υποχρεώθηκε 
σε μια φωτογραφική τροπολογία ημίμε¬ 
τρο ώστε να ικανοποιήσει άμεσα το αίτη¬ 
μα του αγωνιστή απεργού πείνας για εκ¬ 
παιδευτικές άδειες. Παρά τις προκλητικές 
δηλώσεις του Υπουργού Δικαιοσύνης που 
φανέρωναν αναλγησία απέναντι στο κίνη¬ 
μα αλληλεγγύης, το κράτος αναδιπλώθη¬ 
κε. Και παρά τα παρελκόμενα που σέρνει 
μαζί της η νομοθεσία «βραχιολάκι», η νίκη 
του Νίκου ήταν νίκη όλων μας. 

Ε.Ο. 



ΕΙΔΗΣΕΙΣ 
ΑΠ’ ΤΟΝ 
ΥΠΟΛΟΙΠΟ 
ΚΟΣΜΟ 


ΔΕΝ ΕΙΝΑΙ ΜΟΝΟ Ο ΠΟΛΕΜΟΣ: Και οι προετοιμασίες πο¬ 
λέμου είναι εγκλήματα. Χιλιάδες άνθρωποι έπαθαν καρκίνολόγω 
των 193ών γαλλικών πυρηνικών δοκιμών στην Πολυνησία από 
το 1966 έως το 1996. Αν και μέχρι τώρα κρατούνται μυστικά τα 
περισσότερα ντοκουμέντα, έγινε γνωστό ότι πολλοί από τους 
127.000 ντόπιους συμμετέχοντες στο πρόγραμμα έχουν τη 
φονική αρρώστια. Μόνο η δόση ραδιενέργειας των τεστ της 
17ης Ιουνίου του 1974 περιείχε το 500πλάσιο του ορίου μιας 
αποδεκτής δόσης. Τώρα, σχεδόν 20 χρόνια μετά το τέλος του 
προγράμματος, το κοινοβούλιο της Γαλλικής Πολυνησίας -που 
ντε φάκτο ανήκει στη Γαλλία- ζητάει 754 εκατομμύρια ευρώ απο¬ 
ζημίωση από τη Γαλλία. Λέτε να έχουν τις ίδιες δυσκολίες, όπως 
η Ελλάδα με το ζήτημα των γερμανικών αποζημιώσεων; 
ΥΨΗΛΟΤΕΡΟΙ ΜΙΣΘΟΙ ΠΕΙΝΑΣ: Σε 128 δολάρια το μήνα 
από 1η Γενάρη του 2015 κατόρθωσε η Καμπότζη να πάει τον 
κατώτατο μισθό στην κλωστοϋφαντουργία. Το καλό είναι πως 
αυτό σημαίνει ότι οι εργάτες -στην συντριπτική πλειοψηφία τους 
εργάτριες- θα έχουν 28 δολάρια περισσότερα από τα 100 που 
έπαιρναν μέχρι τώρα. Απ την άλλη και τα 128 είναι ελάχιστα πα¬ 
ραπάνω από τα 120 δολάρια που ορίζεται ως επίσημο μίνιμουμ 
επιβίωσης στην Καμπότζη. Τα συνδικάτα είχαν απαιτήσει τουλάχι¬ 
στον 160, ενώ τα περισσότερα διεκδίκησαν 177 δολάρια το μήνα. 
Αν και το 70 έως 80% των μελών τους αποδέχτηκαν τώρα τα 128, 
τα συνδικάτα προετοιμάζουν ήδη τον επόμενο γύρο των αγώνων 
τους. Έτσι πρέπει, παιδιά: παίρνεις ό,τι μπορείς αλλά δε σταματάς 
ποτέ να διεκδικείς και το υπόλοιπο. Μέχρι την τελική δικαίωση! 

ΜΟΝΟ ΣΤΑ ΧΑΡΤΙΑ: Η Σύμβαση του ΟΗ Ε για τα Δικαιώματα 
του Παιδιού περιλαμβάνει τα δικαιώματα στη ζωή, στην ιατρική 
περίθαλψη, στην παιδεία, τις κατάλληλες συνθήκες ζωής, απαγο¬ 
ρεύει την εκμετάλλευση, τη βία, την παρενόχληση και την κατά¬ 
χρηση. Στην πράξη, βέβαια, πεθαίνουν ένα εκατομμύριο παιδιά 
στη γέννα, ενώ περισσότερα από 6,5 εκατομμύρια δεν καταφέρ¬ 
νουν να κλείσουν τα 5 χρόνια. Μόνο στην «πολιτισμένη» Ευ¬ 
ρώπη 44 εκατομμύρια παιδιά είναι θύματα (ενδοοικογενειακής) 
βίας· σε όλο τον κόσμο ένα στα δύο παιδιά τρώνε ξύλο ως μέσο 
«εκπαίδευσης». Περίπου 160 εκατομμύρια παιδιά δεν έχουν αρ¬ 
κετό φαί, ενώ παράλληλα μισό εκατομμύριο κινδυνεύει κάθε χρό¬ 
νο να χάσει το φως του λόγω έλλειψης βιταμίνης Α. Σχεδόν 170 
εκατομμύρια παιδιά δουλεύουν σε επιχειρήσεις ή σε χωράφια 
αντί να πάνε σχολείο, και μάλιστα 6 εκατομμύρια σε συνθήκες 
καθαρής δουλείας. Μόνο στις ΗΠΑ 2,5 εκατομμύρια παιδιά ζουν 
στους δρόμους· ο παγκόσμιος αριθμός κοντεύει τα 200 εκατομ¬ 
μύρια. Αν αυτό σας κάνει να οργίζεστε, σκεφτείτε ότι οι συνθήκες 
που δημιουργούν αυτή την κατάσταση είναι στην πλειονότητά 
τους απόλυτα νόμιμες και αναγκαίες στον καπιταλισμό. 

ΚΑΙ ΜΙΑ ΠΟΥ ΜΙΛΑΜΕ ΓΙΑ ΚΑΠΙΤΑΛΙΣΜΟ: Δύο μήνες 
φυλακή θα φάει ένας 90χρονος μόνο και μόνο επειδή τάιζε 
αστέγους. Σύμφωνα με νόμο της πλούσιας Φλόριντας στις 
ΗΠΑ, επιτρέπεται η τροφοδοσία μόνο στα δημοτικά κέντρα 
σίτισης. Αυτό ισχύει λόγω της πίεσης των ντόπιων επιχειρημα¬ 
τιών και κατοίκων που φοβούνται για τα κέρδη και τις αξίες των 
ακινήτων τους. Κατά τις αρχές, «οι πολλοί άστεγοι βλάπτουν το 
ίματζ της πόλης και τον τουρισμό». Ναι, έτσι είναι σε συστήματα 
όπου το χρήμα μετράει περισσότερο από τον άνθρωπο. 

ΑΝ ΛΕΝ ΕΧΕΤΕ ΑΚΟΜΑ ΠΕΙΣΤΕΙ ΟΤΙ ΚΑΤΙ ΠΡΕΠΕΙ ΝΑ 
ΑΛΛΑΞΕΙ ΥΠΑΡΧΕΙ ΚΙ ΑΥΤΟ: Λόγω των αφόρητων συν¬ 
θηκών εργασίας στην κινεζική Εοχεοηη (παράγει και για την 
ΑρρΙθ...) 14 εργάτες της αυτοκτόνησαν μέχρι το 2010 οπότε 
και η Εοχεοηη έβαλε δίχτυα για να αποτρέπει τους εργαζόμε¬ 
νους να πηδάνε από τα παράθυρα. Παρ’ όλα αυτά, ακόμη 8 ερ¬ 
γάτες αυτοκτόνησαν, μια και οι συνθήκες εργασίες στη γραμμή 
παραγωγής δεν βελτιώθηκαν καθόλου. Ο τελευταίος είναι ο Χυ 
ΕΐζΕιΐ ο οποίος μας άφησε κάποια ποιήματα. Γ ένα απ αυτά λέει: 

[...] Εργαστήριο, γραμμή συναρμολόγησης, μηχανή, κάρτα, 
μισθός, υπερωρίες... / Μ’ έμαθαν να 'μαι πειθήνιος / Πώς να 
φωνάξω ή να εξεγερθώ / Πώς να διαμαρτυρηθώ ή ν’ αρνηθώ / 
Μονάχα σιωπηλά υποφέρω [...] 

Στο Ηΐΐρ5://ΙΐΕ)εοΐΊη.θΓ§/Ε)Ιο§/χυΙΐζΗΐ-ίοχ€οηη-5υΐεΐοΐ6-ρο6ΐΓχ έχουν 
μαζευτεί κάποια από τα ποιήματά του και ζητείται να μεταφρα¬ 
στούν για να μην ξεχαστεί ο Χυ ΡΐζΗΐ και για να γίνουν παγκό¬ 
σμια γνωστές οι απαράδεκτες συνθήκες στην Ροχεοηη (και όχι 
μόνο...). Όποιος/όποια ξέρει αγγλικά και έχει και ποιητική φλέ¬ 
βα ας φτιάξει και μια ελληνική έκδοση! 

ΚΑΙ ΣΤΟ ΤΕΛΟΣ ΜΙΑ ΠΡΟΣΠΑΘΕΙΑ ΠΟΥ ΧΡΕΙΑΖΕΤΑΙ 
ΥΠΟΣΤΗΡΙΞΗ: Ενώ η επίσημη -και όχι μόνο- Γερμανία εορτά¬ 
ζει την 25η επέτειο της πτώσης του Τείχους (ταυτόχρονα και την 
τελική πτώση του «υπαρκτού σοσιαλισμού»), κάποιοι επιχείρη¬ 
σαν να ρίξουν ένα άλλο τείχος της ντροπής: Εκατοντάδες ακτιβι- 
στές των ομάδων «Αγωνιστική Ομάδα ενάντια στην Απανθρω¬ 
πιά» και «Κέντρο για την Πολιτική Ομορφιά» από τη Γερμανία 
ταξίδεψαν τον Οκτώβριο στα σύνορα της ΕΕ για να τα ανοίξουν. 
Από το 2000 περισσότεροι από 23.000 άνθρωποι έχασαν τη 
ζωή τους προσπαθώντας να περάσουν αυτά τα σύνορα και να 
φτάσουν στην «ελεύθερη» -για κάθε είδους εμπόρευμα- Ευρώ¬ 
πη. Οι προσπάθειες των ακτιβιστών να φτάσουν με τα εργαλεία 
τους (κόφτες μπολτ και τέτοια) στο φράκτη ανάμεσα στη Βουλ¬ 
γαρία και στην Τουρκία δυστυχώς απέτυχαν εξαιτίας της βίας 
της βουλγαρικής αστυνομίας. Να βάλουμε κι εμείς ένα χεράκι... 

Η διεθνίστρια 


Η στήλη «Στιγμές από την ιστορία της Νέας Φιλαδέλφειας» λόγω πληθώρας ύλης αναβάλλεται για το επόμενο φύλλο. 

Από τη δραστηριότητα της Στρούγκας 

Μέσα σ' ένα έντονο πολιτικό δίμηνο, εντός κ εκτός τειχών της πόλης, ο χώρος της Στρούγκας φιλοξένησε και οργάνωσε 
ποικίλες εκδηλώσεις για όλα τα γούστα που αγκαλιάστηκαν από τον κόσμο της γειτονιάς και όχι μόνο. 


Οηβ 5 ϊγοιι§3 

Φτωχότερο (σε συνάρτηση πάντα με το 
πώς μας έχει συνηθίσει η κινηματογραφική 
ομάδα της κατάληψης), αλλά ως συνήθως ποι¬ 
οτικό ήταν το πρόγραμμα των κινηματογρα¬ 
φικών προβολών. Στις 19 Οκτώβρη, λοιπόν, 
προβλήθηκε η ταινία του Λουίς Μπουνιουέλ, 
«Η κρυφή γοητεία της Μπουρζουαζίας». 
Πρόκειται για μια ταινία γαλλικής παραγωγής 
που πρωτοσυστήθηκε στο κοινό το 1972. Μια 
παρέα έξι φίλων προσπαθεί επανειλημμένα να 
συναντηθεί για φαγητό, αλλά τα σχέδια τους 
συνεχώς ματαιώνονται. Ενώ αρχικά όλα μοιά¬ 
ζουν να είναι αποτέλεσμα κακής συνεννόησης, 
τελικά τα εμπόδια που προκύπτουν γίνονται 
ολοένα και πιο περίεργα. Η ανατρεπτική ματιά 
του σκηνοθέτη έδωσε στο κοινό τροφή για 
σκέψη κινηματογραφική και πολιτική. 

Επειδή ακόμη καλύτερες Κυριακές έρχονται 
με το νέο έτος ενημερωθείτε απ’ τις αφίσες που 
κυκλοφορούν στην πόλη ή επισκεφτείτε το 
Β1ο§ μας Ηΐ1:ρ://5ΐΓου§3.65ρίν1ο1ο§5.η6ΐ: για τις 
επερχόμενες προβολές και τα υπόλοιπα ενδι¬ 
αφέροντα δρώμενα που ετοιμάζουμε, γιατί τις 
Κυριακές ούτε δουλεύουμε ούτε ψωνίζουμε, 
κυρίες και κύριοι! 

Βραδιά Παραδοσιακής Κρητικής 
Μουσικής 

«Καλώς όρισαν φίλοι μας 

και κάμανε και κόπο, 

Κι ήρθανε κι τιμήσανε 

τον ιδικό μας τόπο» 

Έτσι λέει μια γνωστή και αγαπημένη κρητική 
μαντινάδα. Το βράδυ, λοιπόν, της Παρασκευής 
17 Οκτώβρη, λεβέντες φίλοι Κρητικοί ήρθαν 
με τις λύρες και τα λαούτα τους και μας κράτη¬ 
σαν μουσική συντροφιά μέχρι τις πρώτες πρωι¬ 
νές ώρες. Τα έσοδα της βραδιάς διατέθηκαν 
για την αποκατάσταση των ζημιών από την 
επίθεση που δέχτηκε ο χώρος της κατάληψης 
στις αρχές του καλοκαιριού. Για όσους έχασαν 
το εκρηκτικό τρίο που δημιούργησαν η μου¬ 
σική, η ρακή και οι μεζέδες, επιφυλασσόμαστε 
για το εγγύς μέλλον. 

Παιδικά Εργαστήρια 

Με ποικιλία θεμάτων και περίσσιο ενδια¬ 
φέρον συνέχισε να χρωματίζει τα πρωινά των 
Κυριακών της πόλη μας το παιδικό εργαστήρι 
της Στρούγκας. 

Σε συνέχεια του προηγούμενου εργαστη¬ 
ρίου που ασχολήθηκε με τον προσφυγικό συ¬ 
νοικισμό, μικροί και μεγάλοι επισκέφτηκαν στις 
26 Οκτωβρίου το «Μουσείο Μικρασιατικού 
Ελληνισμού» και μυήθηκαν ακόμα περισσότε¬ 
ρο στα μυστικά και τις συνήθειες των Μικρα- 
σιατών προσφύγων. Οι λιλιπούτειοι φίλοι μας 
έμαθαν για τις κακουχίες που πέρασαν και τον 
τρόπο ζωής που είχαν οι πρόσφυγες, ενώ οι 
μεγαλύτεροι εμπλούτισαν τις γνώσεις τους 
πάνω στο ιστορικό αυτό θέμα. 

Στις 2 Νοεμβρίου ο κουκλοθίασος «ΨΕΥ¬ 
ΤΙΑ ΜΕ ΑΥΤΙΑ» έδωσε το παρόν στο χώρο 
της Στρούγκας, παρουσιάζοντας μας... «Ένα 
ξεχωριστό τίποτα». Γάτοι και σκύλοι ζωντάνε¬ 
ψαν στα χέρια και στις φωνές των θιασωτών 
(κουκλοπαιχτών) που ερμήνευσαν μια τόσο 
ξεχωριστή και επίκαιρη ιστορία, που άφησε 
χαρούμενος και λίγο πιο σοφούς τους μικρούς 
μας φίλους. 

Λίγο αργότερα μες στο Νοέμβρη και συ¬ 
γκεκριμένα στις 16 του μήνα, πραγματοποιή¬ 
θηκε ένα παιδικό εργαστήρι για την ειρήνη. Η 
ιστορία μιας πόλης που κατάφερε με το δικό 
της μοναδικό και παιχνιδιάρικο τρόπο να διώ¬ 
ξει τον κ. Πόλεμο, που επιχείρησε να της επι¬ 


τεθεί. Γιατί σε καμιά πόλη, όπως μας δήλωσαν 
σύσσωμα και αποφασισμένα τα παιδιά με όλη 
την αθωότητα που τα διακρίνει, δεν υπάρχει 
θέση για πόλεμο, παρά μόνο για γέλια, παιχνί¬ 
δια, δέντρα, έρωτα, ελευθερία και... ειρήνη. 

Τέλος, το πρώτο εργαστήρι του Δεκέμβρη, 
στις 7 του μήνα, ασχολήθηκε με τις ομοιότητες 
που μας ενώνουν και τις ιδιαιτερότητες που 
μας διακρίνουν, έχοντας ως κεντρικό σύνθη- 
μα-μήνυμα «ΟΛΟΙ ΙΣΟΙ- ΟΛΟΙ ΔΙΑΦΟΡΕ¬ 
ΤΙΚΟΙ». Αφού λοιπόν ψάξαμε και βρήκαμε τι 
είναι η αναπηρία, καταλήξαμε πως ο καθένας 
με τα δικά του χαρακτηριστικά, δυνατότητες 
και αδυναμίες, είμαστε ικανοί να καταφέρουμε 
τα πάντα, αρκεί να πιστέψουμε στη δύναμη της 
θέλησης και να νικήσουμε τις δυσκολίες! 


Χαριστικό-Ανταλλακτικό Παζάρι 

Όλο αυτό τον καιρό λειτουργεί παράλληλα 
τα κυριακάτικα πρωινά το παζάρι μας, όπως το 
έχουμε μάθει και το έχουμε αγκαλιάσει, γιατί 
κανείς δε σώθηκε αγοράζοντας! 

Εκδηλώσεις- Συζητήσεις 

Μπορεί οι κινηματογραφικές προβολές το 
τελευταίο διάστημα να μπήκαν στο ψυγείο, 
αλλά τη θέση τους πήραν ενδιαφέρουσες και 
σημαντικές συζητήσεις γύρω από τοπικά και μη 
θέματα. 

«Η επερχόμενη διάλυση 
του δημόσιου συστήματος 
ψυχικής υγείας και 
οι αντιστάσεις από τα κάτω» 

Στις 25 Οκτωβρίου είχαμε τη χαρά να φι¬ 
λοξενήσουμε στο χώρο της Στρούγκας γΓ ακό¬ 
μη μια φορά τον ψυχίατρο Θεόδωρο Μεγα- 
λοοικονόμου, ο οποίος μας ενημέρωσε για την 
θλιβερή κατάσταση στην οποία έχει περιέλθει 
ο χώρος της δημόσιας ψυχικής υγείας και τον 
επερχόμενο κατακερματισμό του συστήματος 
αυτής, με το κλείσιμο των δημόσιων ψυχιατρι¬ 
κών νοσοκομείων να αναμένεται μέσα στο νέο 
έτος. Μετά από την κατατοπιστικότατη εισήγη¬ 
ση του γιατρού αλλά και τις παρεμβάσεις ειδι¬ 


κών από το νεοσύστατο Αυτοδιαχειριζόμενο 
Κοινωνικό Ιατρείο Νέας Φιλαδέλφειας, Νέας 
Χαλκηδόνας, Νέας Ιωνίας και γύρω περιοχών, 
ακολούθησε μια εκτενής συζήτηση με τη συμ¬ 
μετοχή των παρευρισκόμενων. Η θεματολογία 
κινήθηκε γύρω από ζητήματα και προβληματι¬ 
σμούς ιατρικού χαρακτήρα, αλλά κυρίως αυτό 
που απασχόλησε τον κόσμο που βρέθηκε στην 
εκδήλωση ήταν οι μορφές αντίστασης που 
αναπτύσσονται και θα μπορούσαν ν’ αναπτυ¬ 
χθούν για την προαγωγή και την προστασία 
της ψυχικής υγείας. Πρόκειται για ένα σοβαρό 
θέμα το οποίο είναι σε έξαρση, ειδικά κατά τη 
διάρκεια της κρίσης, και είναι αναγκαίο ν’ απα¬ 
σχολήσει ακόμη περισσότερο το σύνολο της 
κοινωνίας. 


«Ενημέρωση-Συζήτηση 
για τις εξελίξεις γύρω από την 
κατεδάφιση της Στρούγκας» 

Αμέσως μετά την δημοσίευση του τεχνικού 
προγράμματος και του προϋπολογισμού του 
δήμου Νέας Φιλαδέλφειας-Νέας Χαλκηδό¬ 
νας για το οικονομικό έτος 2015, στα οποία 
προβλέπεται κωδικός για την κατεδάφιση του 
αυτοδιαχειριζόμενου κοινωνικού χώρου της 
Στρούγκας, υπήρξε εγρήγορση από τον κόσμο 
τόσο του χώρου, αλλά και ευρύτερα της γειτο¬ 
νιάς. Η υπεράσπιση της Στρούγκας είναι αδιαμ¬ 
φισβήτητη γι’ αυτό και οι μορφές αντίδρασης 
στα νέα δεδομένα που προσπαθούν να επιβλη¬ 
θούν από την νέα δημοτική αρχή ήταν ποικίλες. 
Από παρεμβάσεις στα δημοτικά συμβούλια, τα 
οποία βέβαια ψήφισαν και επικύρωσαν την 
απόφαση της κατεδάφισης, μέχρι την ανοιχτή 
συζήτηση-ενημέρωση για το θέμα αυτό την Κυ¬ 
ριακή στις 30 Νοέμβρη. Η συζήτηση αυτή ήταν 
εξαιρετικά ενδιαφέρουσα, με παρεμβάσεις από 
αλληλέγγυους που αντιμετωπίζουν παρόμοια 
προβλήματα από αντίστοιχου πολιτικού προ¬ 
σανατολισμού δημοτικές αρχές ( Βίλα Ζωγρά- 
φου-δήμος Ζωγράφου, Μπαρουτάδικο-Σινιά- 
λο-δήμος Αιγάλεω, Ιερισσός στην Χαλκιδική). 
Το κλίμα μπορεί ν’ αποτυπωθεί επαρκώς στο 
τρίπτυχο Αντίσταση-Αυτοοργάνωση-Αλλη- 
λεγγύη που συνθέτει συνολικά τη λογική του 


τη σελίδα επιμελήθηκε ο ίθ5 Ψ 

χώρου της Στρούγκας γιατί ήμασταν, είμαστε 
και θα παραμείνουμε εδώ. 

«Δεκέμβρης 2008-Λεκέμβρης 2014: 

Τι άφησε πίσω της 
η φλόγα της εξέγερσης» 

Έξι χρόνια μετά την δολοφονία του 15χρο- 
νου μαθητή Αλέξανδρου Γρηγορόπουλου 
απ' τον μπάτσο, ειδικό φρουρό Επαμεινώνδα 
Κορκονέα και εν μέσω μιας ακόμα παρ' ολί¬ 
γον κρατικής πολιτικής δολοφονίας του φίλου 
του Αλέξη και αναρχικού κρατούμενου Νίκου 
Ρωμανού μετά από 31 ημέρες απεργός πείνας 
«για μια ανάσα ελευθερίας», προσπαθήσαμε 
να νοηματοδοτήσουμε εκ νέου και να αφου- 
γκραστούμε ό χρόνια μετά τι ήταν και τι άφη¬ 
σε η μεγαλειώδης εξέγερση του Δεκέμβρη του 
Ό8. Παιδί των ημερών εκείνων είναι η κατάλη¬ 
ψη της Στρούγκας και άλλα παρόμοια αυτοδι- 
αχειριζόμενα εγχειρήματα, που αποτελούν και 
θα αποτελέσουν ανάχωμα για τους επερχόμε- 
νους αγώνες μας, γιατί κανένας Δεκέμβρης δεν 
τέλειωσε ποτέ. 

Αιαβά-Ζουμε 

Ναι, είναι γεγονός, είναι πάλι εδώ! Στο κα¬ 
φενείο, λοιπόν, της 12ης Δεκέμβρη πραγματο¬ 
ποιήθηκε η τρίτη -μετά από καιρό είναι η αλή¬ 
θεια- συνάντηση του Διαβά-Ζουμε. Κόσμος 
που αγαπάει το διάβασμα μαζεύτηκε στο χώρο 
της Στρούγκας και απολαμβάνοντας το ποτό 
του μοιράστηκε με τους υπόλοιπους ένα ανά¬ 
γνωσμα που θεώρησε αξιόλογο. Όλα αυτά 
γιατί η μόρφωση μπορεί και πρέπει να είναι στα 
χέρια όλων μας. Η διαδικασία της μάθησης δεν 
είναι στείρα διαδικασία μιας μόνο κατεύθυνσης 
και η γνώση δεν είναι αποκλειστικά εξειδίκευση 
ή εμπόρευμα! 

Αυτή τη φορά διαβάσαμε και συζητήσαμε 
διηγήματα του Ούγγρου συγγραφέα Ντεζιρέ 
Κοζτολάνυι και του Μάριου Χάκκα, ένα ερωτικό 
ποίημα του Άλεν Γκίνσμπεργκ και απόσπασμα 
απ’ τη «Μαζική ψυχολογία του φασισμού» 
τουΈριχΦρομ. 

Παρέμβαση 

για τις κυριακάτικες αργίες 

Την Κυριακή 14 Δεκέμβρη η Στρούγκα μοί¬ 
ρασε κείμενο για την κατάργηση της αργίας 
της Κυριακής έξω από πολυκαταστήματα της 
περιοχής. Στο κείμενο της παρέμβασης, μεταξύ 
άλλων, αναφερόταν: 

Δεν υπάρχει αμφιβολία ότι το άνοιγμα των 
μαγαζιών τις Κυριακές μπορεί να αποτελέσει 
τον πρόδρομο για μια γενικευμένη κυριακάτι¬ 
κη εργασία, όχι μόνο για 7 Κυριακές το χρό¬ 
νο αλλά ίσως και για τις 52. Πολύ σύντομα και 
άλλοι κλάδοι θα αναγκαστούν να εργαστούν 
τις Κυριακές (μεταφορές, ταχυδρομεία, τρά¬ 
πεζες κτλ) καθώς θα υπάρχει η «ανάγκη» να 
προσαρμοστούν στις απαιτήσεις της αγοράς. 
Ο κύκλος αυτός θα μεγαλώνει ολοένα και πε¬ 
ρισσότερο καθώς η κατάργηση της κυριακά¬ 
τικης αργίας στο εμπόριο ανοίγει την πόρτα 
για την κατάργηση σε όλους τους κλάδους και 
την καθολική υποταγή της κοινωνίας στις βου¬ 
λές της αγοράς. Ας μην έχουμε λοιπόν αυτα¬ 
πάτες. Η κατάργηση της κυριακάτικης αργίας 
δεν αφορά μόνο το εμπόριο. Κανείς δεν μπορεί 
να είναι καταναλωτής την Κυριακή. Με το να 
ψωνίζει κάποιος την Κυριακή δεν στερεί απλά 
τον λιγοστό ελεύθερο χρόνο του εργαζόμε¬ 
νου, αλλά ανοίγει το δρόμο για την κλοπή και 
του δικού του ελεύθερου χρόνου. Τη λύση θα 
την δώσουμε όλοι μαζί οι εργαζόμενοι με την 
ταξική μας αλληλεγγύη και την αντίσταση μας 
στους χώρους εργασίας, στις γειτονιές μας και 
παντού. 

Η απάτη της "ανάπτυξης" 
μάς στερεί χώρους ελευθερίας 

και στη Νέα Φιλαδέλφεια 


Ο κύκλος της βίας 
συνεχίζεται··· 


Δημόσιοι χώροι υπάρχουν παντού. Οι περισσότεροι έχουν την 
δυνατότητα να λειτουργούν ως ελεύθεροι χώροι, όμως ελάχι¬ 
στοι είναι τέτοιοι από την φύση τους (το Άλσος είναι ένας απ’ 
τους λίγους). Γενικά κάθε δημόσιος χώρος, όπως κάθε χώρος, 
βάζει με τον σχεδίασμά του κάποιες προδιαγραφές και κάποια 
όρια στη χρήση του. Αυτό δεν ισχύει μόνο για τα δημόσια κτί¬ 
ρια: Μια πλατεία με παγκάκια και πέτρινα τραπέζια προσκαλεί 
τις παρέες των ανθρώπων να καθίσουν, να παίξουν τάβλι, να 
φάνε, να συζητήσουν, ενώ επιτρέπει και στον άστεγο να την 
κάνει «σπίτι» του. Αντίθετα, ένα συντριβάνι -που συχνά είναι 
εκτός λειτουργίας- εμποδίζει τη χρήση του δημόσιου, κατά τ’ 
άλλα, χώρου για μια συγκέντρωση, μια συνέλευση, για τόπο μα¬ 
ζικής διαμαρτυρίας. 

Ένας δημόσιος χώρος ανήκει σε όλους τους ανθρώπους που 
ζουν, εργάζονται ή έχουν κάποια άλλη σχέση με την περιοχή που 
βρίσκεται. Γίνεται ελεύθερος χώρος όταν μία μερίδα αυτών των 
ανθρώπων τον χρησιμοποιεί για κάποιες δραστηριότητες -στις 
οποίες συμπεριλαβάνεται και η απλή παρουσία στον χώρο-, δι¬ 
ευρύνοντας τις χρήσεις του, χωρίς να αποκλείουν τους άλλους 
απ’το να συμμετέχουν. 

Ένας ιδιωτικός χώρος δεν μπορεί να είναι ελεύθερος, επειδή 
ανήκει σε κάποιον ή κάποιους, αλλά όχι σε όλους. Μπορεί να 
γίνει δημόσιος (να ανήκει σε όλους) είτε αν τον χαρίσει ο ιδιο¬ 
κτήτης, είτε αν του τον πάρουν (με την βία)· ως τέτοιος πλέον 
μπορεί να γίνει και ελεύθερος. Έτσι όπως έγινε με την Στρούγκα, 
που αποδεικνύει κοντά έξι χρόνια τώρα με την πλούσια συλλο¬ 
γική δράση της τι μπορεί να σημαίνει ελεύθερος χώρος. 

Η γειτονιά μας αλλάζει προς το χειρότερο με σταθερό βημα¬ 
τισμό τα τελευταία χρόνια, σε ό,τι αφορά τον δημόσιο χώρο και 
τις χρήσεις του. Τα καταστήματα υγειονομικού ενδιαφέροντος 
(καφετέριες, ταβέρνες, μπαρ κλπ.) μετατρέπουν τους δημόσιους 
χώρους της πόλης σε προέκτασή τους, επιβάλλοντας αντίτιμο 
στη χρήση τους από τους πολίτες, με τις ευλογίες του δήμου. 
Πολλοί πολίτες, βεβαίως, λειτουργώντας πρωτίστως ως κατα¬ 
ναλωτές και ασπαζόμενοι τα κυρίαρχα πρότυπα της διασκέδα¬ 
σης, φαίνεται να συναινούν κι αυτό οδηγεί σε περαιτέρω κάλυ¬ 
ψη των δημόσιων χώρων από τραπεζοκαθίσματα. Το κέντρο 
της πόλης αλλοιώνεται ταχύτατα, με τον κεντρικό πεζόδρομο 
της Σάρδεων να έχει παραδοθεί στους επιχειρηματίες της δια¬ 
σκέδασης σχεδόν ολοκληρωτικά· ό,τι έχει διασωθεί οφείλεται 
στις ενέργειες των περίοικων και όχι σ’ αυτές του δήμου. Οι 
αλλαγές στις χρήσεις γης, που θεσπίστηκαν το καλοκαίρι με 
τον νόμο για την πολεοδομική και χωροταξική μεταρρύθμιση, 
ανοίγουν κι άλλο την όρεξη των επίδοξων επιχειρηματιών και 
διαλύουν το υπάρχον πλέγμα προστασίας του προσφυγικού 
συνοικισμού και τον χαρακτήρα της Νέας Φιλαδέλφειας ως πε¬ 
ριοχής κατοικίας. 

Στην συζήτηση για τα δημοτικά τέλη στο δημοτικό συμβού¬ 
λιο της 25ης Νοέμβρη, μάθαμε πως από το μνημονιακό 2010 και 
μετά, τα καταστήματα υγειονομικού ενδιαφέροντος στην πόλη 
μας έχουν αυξηθεί κατά 46,5% και σήμερα είναι 435. Κι ενώ «η 
συζήτηση κινήθηκε σε υψηλούς τόνους», με την αντιπολίτευση 
να καταδικάζει την αύξηση των τελών κατάληψης πεζοδρομίου 
στο κέντρο της πόλης που πρότεινε η δημοτική πλειοψηφία και 
τον δήμαρχο ναλέει, μεταξύ άλλων, «καιλίγα τους έριξα», κανείς 
δεν ασχολήθηκε με το γεγονός ότι, σύμφωνα με τον προϋπολο¬ 
γισμό, θα εισπραχθούν από αυτά τα τέλη μόλις 67.900 ευρώ 
με τις νέες τιμές, το 0,58% των συνολικών προβλεπόμενων εσό¬ 
δων του δήμου για το 2015 δηλαδή. Είναι ν’ απορεί κανείς γιατί 
κονταροχτυπιούνταν με τόσο πάθος μέσα στη νύχτα ο δήμαρ¬ 
χος με τον άνθρωπο με την κίτρινη γραβάτα και τ’ άλλα παιδιά. 
Θα μπορούσαν να έχουν πάρει παράδειγμα απ’ τον Σταύρο 
Κόντο και τη θαρραλέα απόφασή του για την Πρωτομαγιά, και 
να σταματούσαν να νοικιάζουν πεζοδρόμια και πεζοδρόμους. 
Αλλά, βέβαια, όλοι είδαμε με τι θάρρος εφάρμοσε η προπροη- 
γούμενη δημοτική αρχή εκείνη την απόφασή της... 

Ας σοβαρευτούμε, όμως: Αφού το οικονομικό όφελος για 
τον δήμο από την παράδοση των πεζοδρόμων και πεζοδρομί¬ 
ων στα ιδιωτικά τραπεζοκαθίσματα αγγίζει το μηδέν, θα πρέ¬ 
πει να σκεφτούμε ποιο είναι το κοινωνικό όφελος της σχεδόν 
τζάμπα παραχώρησης των δημόσιων χώρων για εμπορική εκ¬ 
μετάλλευση σε επιχειρήσεις-εργασιακά κάτεργα, χωρίς ουσιώδη 
παραγωγική δραστηριότητα (για τις εργασιακές συνθήκες στα 
μαγαζιά της διασκέδασης, το ρεπορτάζ του Χαμπεριού απ’ τον 
Μάη του 2013 είναι ακόμη επίκαιρο). Η «ανάπτυξη» της πόλης 
αφαιρεί απ’ τη ζωή μας περισσότερα απ’ όσα μας δίνει. Όπως 
πάντα, είναι στα χέρια των κατοίκων να υπερασπίσουμε τους 
δημόσιους χώρους από την ασύδοτη ιδιωτική εκμετάλλευση με 
τις ευλογίες του δήμου. Κι ακόμη, αφού τους διασώσουμε, να 
τους μετατρέψουμε σε χώρους ελευθερίας. Για να συμβεί, όμως, 
κάτι τέτοιο, πρέπει να πάρουμε τη ζωή στα χέρια μας και να 
ενεργήσουμε για τα πραγματικά μας συμφέροντα, τώρα. 

ο π. κι η αδέσποτη γάτα 


Το σχέδιο Μελισσανίδη για την ανέγερση του γηπέδου 
της Δικέφαλος 1924 ΑΕ παραμένει στάσιμο. Παρά τα 
πολλαπλά δημοσιεύματα των αθλητικών και τοπικών 
μέσων ενημέρωσης που ελέγχονται ή θέλουν να ελέγ¬ 
χονται από την πλευρά Μελισσανίδη, τα οποία μιλούν 
για αισιοδοξία, το αρχικό χρονοδιάγραμμα του έργου 
έχει εγκαταλειφθεί οριστικά. Η πλευρά Μελισσανίδη 
χρεώνει, για την ώρα, τις καθυστερήσεις στο Δήμο 
Φιλαδέλφειας-Χαλκηδόνας, ο οποίος, ωστόσο, με την 
ταλαντευόμενη στάση του δείχνει απρόθυμος για ανοι¬ 
χτή πολιτική μάχη για την υπεράσπιση του Άλσους και 
της πόλης, όταν δε δείχνει έτοιμος να υποχωρήσει στις 
πιέσεις. 

Στο μεταξύ, 17 πολίτες κατέθεσαν στο Συμβούλιο της Επι¬ 
κράτειας αίτηση ακύρωσης των διατάξεων του νέου Ρυθμι¬ 
στικού Σχεδίου Αθήνας-Αττικής που αφορούν το γήπεδο της 
Δικέφαλος 1924 ΑΕ. Η ΠΑΕ ΑΕΚ, σε μια κίνηση ενδεικτική της 
μαφιόζικης λογικής που την χαρακτηρίζει, δημοσίευσε στην 
ιστοσελίδα της αντίγραφο της προσφυγής, όπου φαίνονταν 
τα ονόματα και οι διευθύνσεις των 17 πολιτών που κινήθη¬ 
καν στα νόμιμα πλαίσια. 

Και ενώ η προσφυγή θα εκδικαστεί στις ό Μαρτίου στην 
Ολομέλεια του ΣτΕ, «άγνωστοι» επιτέθηκαν στο σπίτι ενός 
από τους 17, του υποψήφιου δημοτικού σύμβουλου με τη 
«Δύναμη Πολιτών» Γιάννη Ζαμπετάκη. Σύμφωνα με μαρτυρί¬ 
ες, γύρω στα 30 μηχανάκια με βάνδαλους οπαδούς της ΑΕΚ 
σταμάτησαν κάτω απ’ το σπίτι του και έσπασαν με πέτρες το 
αυτοκίνητο και τα τζάμια του σπιτιού του. Η ΠΑΕ ΑΕΚ, αφού 
πρώτα κρέμασε στα μανταλάκια μαζί με τον οπαδικό και το¬ 
πικό τύπο τους 17, υποκριτικά καταδίκασε την επίθεση, ενώ 
κατέβασε από την ιστοσελίδα της το αντίγραφο της προσφυ¬ 
γής, για ν’ αποδείξει, προφανώς, το σθένος της εταιρείας και 
του αφεντικού της. 

Την επίθεση καταδίκασαν, κρατώντας οι περισσότερες 
«ίσες αποστάσεις από τα άκρα», ορισμένες από τις δημοτι¬ 
κές παρατάξεις της πόλης. Ένα βήμα παραπέρα προχώρησαν 
ο Γιώργος Αράπογλου και η Ευτυχία Γαϊτανά, οι οποίοι ούτε 
μια τυπική ανακοίνωση δεν εξέδωσαν για το βίαιο περιστα- 


ΚΙΝΗΜΑΤΟΓΡΑΦΟΣ 


Η Σαντρά, μια εργαζόμενη μητέρα με προβλήματα 
κατάθλιψης, έχει στη διάθεσή της δυο μέρες και μία 
νύχτα για να πείσει τους 16 συναδέλφους της να 
αλλάξουν γνώμη και να αποποιηθουν το μπόνους 
τους, όρο που έχει θέσει η εργοδοσία ώστε να μη 
χάσει εκείνη τη δουλειά της. 

Με ένα καίριο και ευαίσθητο κοινωνικό ζήτημα καταπιά¬ 
νονται για ακόμη μια φορά οι αδελφοί Νταρντέν και επι¬ 
στρέφουν στην μεγάλη οθόνη για να μας διηγηθούν μια 
ειλικρινή ιστορία. Μια ιστορία αυτογνωσίας-σχόλιο για τη 
σημερινή εργασιακή πραγματικότητα και τη βαρβαρότητα 
που επιβάλει το αδυσώπητο καπιταλιστικό σύστημα με το 
διαχρονικό όπλο τού «διαιρεί και βασίλευε» που έχει στα 
χέρια του και από την άλλη την αποξένωση και την αλλοτρί¬ 
ωση που κυριαρχεί στους εργαζόμενους και τους οδηγεί μέ¬ 
χρι στο σημείο να απωλέσουν κάθε αίσθημα συναδελφικής 
και ταξικής αλληλεγγύης. 

Μέσα σε ένα φυσικό σκηνικό και μια αποστασιοποι- 
ημένη υποκριτική από την Μαριόν Κοτιγιάρ, παρακολου¬ 
θούμε με ντοκιμενταριστική ματιά την πρωταγωνίστρια σε 
μια προσπάθεια να πείσει τους συναδέλφους της μέσα σε 
ένα σαββατοκύριακο να επιλέξουν ανάμεσα σε κείνη και το 
μπόνους τους. Η ακτινογραφία του σύγχρονου ανθρώπου 
στα κοινωνικά θέματα, όπως η αλληλεγγύη, η συντροφικό¬ 
τητα σε αντιδιαστολή με τον εγωισμό και την καταναλωτική 
μανία παρουσιάζεται μπροστά στα μάτια μας. Κάθε συνά¬ 
ντηση της Σαντρά και μια μικρή αποκάλυψη. Κάθε χτύπημα 
πόρτας και μια γροθιά στο στομάχι. Άνθρωποι κενοί και 
εγωιστές ή άνθρωποι που παλεύουν να μη χάσουν κάθε 
ηθική και ανθρωπιά μέσα σε ένα χωρίς ηθική εργασιακό πε¬ 
ριβάλλον, εμφανίζονται από πόρτα σε πόρτα κάνοντάς μας 
να απορούμε πότε θα επέλθει το ξέσπασμα της. Το σκηνο- 
θετικό δίδυμο όμως ξέρει τι κάνει. Αφήνει την Σαντρά να 
αντιδράσει μέσα στα όρια που της επιτρέπει ο χαρακτήρας 


τικό. Η στάση τους δεν αφήνει περιθώρια παρεξηγήσεων, 
αλλά δεν ήταν δα κι έκπληξη: Οι εξαρτήσεις τους είναι τέτοιες 
που είναι υποχρεωμένοι να επικροτούν εμμέσως περιστατικά 
όπως το παραπάνω, όπως έκαναν δηλαδή και το καλοκαίρι, 
όταν οργανωμένοι οπαδοί της ΑΕΚ επιτέθηκαν στο Συντονι¬ 
στικό Κατοίκων, τη Στρούγκα και όχι μόνο. 

Μετά την επίθεση, ο Ζαμπετάκης παραιτήθηκε από τη 
«Δύναμη Πολιτών» επικαλούμενος διάσταση λόγων και 
πράξεων της δημοτικής αρχής σε σχέση με το προεκλογικό 
της πρόγραμμα για το Άλσος και το πράσινο. Τη διάσταση 
αυτή επιβεβαιώνει και η ενημερωτική ανακοίνωση που εξέ¬ 
δωσε το Συντονιστικό Κατοίκων για την συνάντηση που είχε 
με τον Δήμαρχο και στελέχη της δημοτικής αρχής στις 18 
Οκτωβρίου, στην οποία αναφέρεται: «Δυο δρόμοι υπάρ¬ 
χουν για τη δημοτική πλειοψηφία και τη δημοτική αρχή γε¬ 
νικότερα: Ο ένας είναι να αποδεχτεί ανοιχτά τη νομοθετική 
ρύθμιση που υπαγόρευσε ο Δημήτρης Μελισσανίδης στην 
κυβέρνηση και ν’ ακολουθήσει την πορεία που επιχείρησε να 
χαράξει η προηγούμενη δήμαρχος μέχρι την τελευταία μέρα 
της θητείας της, θυσιάζοντας έτσι το άλσος στο βωμό των 
επιχειρηματικών συμφερόντων. Ο άλλος είναι να υπερασπι¬ 
στεί τα συμφέροντα της πόλης και των ανθρώπων της και 
να αρνηθεί τις μεθοδεύσεις σε όλα τα επίπεδα (...) Η ανάγκη 
του δημόσιου διαλόγου είναι ακόμη επιτακτικότερη μετά την 
έγκριση από το νέο Περιφερειακό Συμβούλιο του προϋπο¬ 
λογισμού της Περιφέρειας Αττικής για το 2015, στον οποίο 
περιλαμβάνεται εκ νέου το κονδύλι 20 εκατομμυρίων ευρώ 
για την "Κατασκευή γηπέδου Νέας Φιλαδέλφειας"». 

Κάτι τέτοια βλέπουν ορισμένα τζιμάνια της τοπικής πο¬ 
λιτικής σκηνής και του τοπικού τύπου και αναδιπλώνονται, 
προσπαθώντας να συζητήσουν «αντικειμενικά» για τα οφέ¬ 
λη της κατασκευής του γηπέδου για την πόλη και την αντι¬ 
μετώπιση των αρνητικών του συνεπειών. Αναμασάνε, όμως, 
την κενή περιεχομένου ρητορική που εδώ κι ένα χρόνο επι¬ 
χειρεί να πουλήσει ο Δημήτρης Ανδριόπουλος στους ιθαγε¬ 
νείς και τα πράγματα θα τους διαψεύσουν. Γι’ αυτά, όμως, θα 
μιλήσουμε άλλη φορά.... 

της και τελικά τη δικαιώνει με ένα ρεαλιστικό μεν, αλλά και 
αισιόδοξο φινάλε που μας επιβεβαιώνει ότι η πάλη είναι 
που έχει σημασία στο τέλος. Το αν δόθηκε ο αγώνας. Και 
αυτή είναι η προσωπική της νίκη. 

Οι ανθρωποκεντρικές αφηγήσεις των Νταρντέν, χωρίς 
περιττούς μελοδραματισμούς, ανέδυαν ανέκαθεν κοινωνι¬ 
κά προβλήματα όπως η ανεργία, η νεανική εγκληματικότη¬ 
τα, ο κοινωνικός αποκλεισμός και άλλα. Με αποφυγή κάθε 
είδους διδακτισμού, διατηρώντας ωστόσο την έντονη κρι¬ 
τική ματιά τους, εστιάζουν στις ιστορίες αυτές καθαυτές, 
ανθρώπων καθημερινών, ανθρώπων που δοκιμάζονται και 
υποφέρουν όχι μόνο εξαιτίας ενός άγριου καπιταλιστικού 
συστήματος, αλλά και προσωπικών επιλογών μη αντίστα¬ 
σης και υποταγής. Δεν παίζουν σε καμία περίπτωση όμως 
το ρόλο του δικαστή σε αυτές τις προσωπικές επιλογές, 
ούτε μπαίνουν σε διαδικασία δικαιολόγησης της εκάστοτε 
στάσης, αλλά αντιθέτως αφήνουν την ίδια την ιστορία να 
εξηγήσει τις κοινωνικές συμπεριφορές. 

Ο άνθρωπος στους Νταρντέν είναι ένα ψηφιδωτό το 
οποίο μεταμορφώνεται μέσα στις συνθήκες στις οποίες ζει. 
Δεν υπάρχει ο καλός και ο κακός. Υπάρχει μόνο το ηθικό 
δίλημμα που ξυπνάει το αίσθημα της ατομικής τους ευθύ¬ 
νης. Και αυτό το δίλημμα είναι που κάνει τους ήρωες να 
πάρουν στο τέλος μια γενναία απόφαση που έρχεται σε 
αντιδιαστολή με την προηγούμενη στάση τους. Μια ελπι- 
δοφόρα απόφαση που εντοπίζει την ουσία στην ανθρώ¬ 
πινη αξιοπρέπεια και που δεν επιδιώκει να συμφιλιωθεί με 
τον σκληρό και άξενο κόσμο στην αέναη προσπάθειά του 
να την καταπνίξει αλλά να τον αλλάξει. 

Δυο Ημέρες, Μια Νύχτα (Οβυχ]ουπ, ί/ηβ Νυϋ), Γαλλί- 
α-Βέλγιο 2014 ■ διάρκεια 95] σκηνοθεσία Ζαν-Πιερ και Λικ 
Νταρντέν με τους: Μαριόν Κοτιγιάρ, Φαμπρίτσιο Ρονγκιό- 
νε, Κατρίν Σαλέ 


Ο θάνατός σου η ζωή μου 


άλφα κάπα 



